A természettudományi szakosztály ülései 1910-ben. 
Első ülés 1910, évi február h<3 21-én. 
Elnök: Polikeit Károly. Jegyző: Herczegli Kamilla. 
Polikeit Károly elnök üdvözli a jelenlevőket s a napi- 
rend értelmében felkéri Krziz Ágoston ny. cs. és kir. századost, 
jelzett előadásának megtartására : „Az üstökösökről." 
Előadásának lényegét a következőkben ismertetjük. 
Az üstökösöktől való rettegés még pár száz évvel előbb 
is hatalmában tartotta Európa legműveltebb népeit. 
Newton volt az, aki anyagi természetüket, kozmikai 
eredetüket megismertette és kimutatta, hogy az üstökösök is 
ugyanazoknak a törvényeknek hódolnak, melyeknek minden 
bolygó alá van vetve t. i. a gravitatio törvényének. 
Ezótaa félelem nagyrészt szűnt; egyedüli okadatolt veszélyes- 
sége abban áll, hogy némely üstökös pályája a földét keresz- 
tezi úgy, hogy ezzel egy esetleges összeütközés kikerülhetetlen. 
Ilyen összeütközés volt a Biela üstökössel 1877. és 1885. 
években, ami pompás csillaghullást eredményezett, veszélyt 
azonban nem hozott. 
A meteorok ritkán érik el a föld felszínét, mert mára levegő- 
ben feloszlanak. Különbség van a csillaghullás és tűzgolyók közt. 
Az időszaki üstökösök egyike a Halley-féle is, 76'3 évi 
körforgási idővel. 
Az üstökösök véglegesen feloszlanak csillaghulló rajokba, 
amivel teljesen veszélytelenekké válnak. 
Előadó közöl még néhány érdekes adatot, mely a hosszú 
elliptikus pálya következménye. 
Végül kifejezést adott annak, hogy a természet csodái 
kimerithetetlenek, biztosítva bennünket a kutatás felett érzett 
boldogságról. 
A világtér ez érdekes alakzatai kétszeresen érdekelnek 
most bennünket, mert a közel hetekben földünk is ezek egyi- 
kének titokzatos alhmospherájába fog kerülni. 
